Eurooppalainen Youth in Action -ryhmävaihto

Moi kaikille! Ensimmäiset viikot Espanjassa menivät kuin lentäen. Heti saapuessani alkoi ryhmävaihtoprojektin järjestäminen kylään josta kerron seuraavaksi.

Meillä on täällä noin 30 nuoren ryhmä, jota tämä kyseinen järjestö ohjaa. He olivat työstäneet projektia helmikuusta lähtien, ja lopputuloksena oli kierrätykseen ja ympäristötekijöihin keskittyvä "GreenSpain"-10 päiväinen ryhmävaihto. Vieraiksemme oli tulossa n. 40 ulkomaalaista Italiasta, Marokosta, Venäjältä ja Romaniasta.

Ensin valmistelutapaamisen järjestäminen. Sen oli määrä tapahtua 11-13. elokuuta, alle 2 viikkoa tuloni jälkeen. Heti tuloni jälkeen suuri osa töitäni oli sähköpostejen kirjoittamista ryhmänjohtajille ja ulkomaalaiset nuoret lähettäville järjestöille. Englanninkielen taitoni oli hyödyksi, täällä se ei ole itsestäänselvyys. Yleensä nuoret eivät opi englantia riittävästi kommunikoidakseen ulkomaalaisten kanssa pelkällä kouluopiskelulla.

Valmistelutapaaminen meni suhteellisen nappiin vaikka se aika liitämistä olikin. Lopulta saimme 6 henkilöä tänne kylään onnistuneesti. He tulivat eri aikoihin Madridiin, ja heidän oli määrä tulla lähijunalla naapurikylään josta heidät haettiin autolla. Aamulla saapuneet Venäjän ja Italian edustajat vein pienen nuorisoryhmän kanssa kävelylle katsomaan kylää iltapäivällä. Olin itse lupautunut lähteä vastaan yhden työkaverin kanssa viimeistä satsia illalla kymmenen aikoihin, romanialaisen järjestön edustajat. Majoitimme valmistelutapaamisen vieraat kylän hostelliin. Illalla auttelin heitä juoksevissa asioissa, kuten illallisen tilaamisessa ja seurustelin heidän kanssaan.

Seuraava päivä sekä sen seuraavan päivän aamu kuluivat pääasiassa työskennellessä. Esittelimme projektia, keskustelimme toteutuksesta sekä laadimme sääntöjä ja ohjeita.

Valmistelutapaamisen jälkeen pääpomo Maria sanoi, että hän ainakin tarvitsee lepoa ennen ryhmävaihdon toteutumista reilun viikon kuluttua, joten hän pyysi minut ja hostsiskoni mukaan hänen poikaystävänsä ja serkkunsa (siskon kaveri) kanssa viikonlopuksi maaseutuasunnolleen Extremaduraan. Uimme joissa, makasimme riippumatossa ja teimme talon töitä, tottakai. Todella kaunista seutua.

Itse ryhmävaihto tapahtui 23.8 - 1.9. Viestejä vaihdettin yhä ahkerammin ennen vaihtoa. Tulopäivänä puhelinkin pirisi tiuhaa tahtia: marokkolaisilla oli viisumiongelmia sekä yksi italialaisten osallistujista myöhästyi lentokoneesta. Lähdin lentokentälle bussin ja 2 työkaverin mukana vastaan. Meidän nuoret tapasivat ulkomaalaiset kylän keskusaukiolla ja veivät koteihinsa (perhemajoitus lähes kaikilla). Illalla pidimme kansainvälisen illallisen, johon olimme saaneet hankittua romanialaista sekä marokkolaista ruokaa.

Ohjelma oli todella täyteläinen. Kierrätysmateriaalista tehtävää taidetta työpajojen muodossa, joogaa, päiväretkiä Madridiin ja Toledoon, urheilua, yhteisiä illanviettoja, esityksiä...ym. Televisioonkin pääsimme kahteen otteeseen.

Olin töissä 9-24 joka päivä. Kahtena aamuna pomo lähetti minut kotiin nukkumaan lisää kun näytin kuulema zombilta. Pomot sekä ulkomaalaiset olivat todella tyytyväisiä työpanokseeni. Vastasin päivittäin aamupalan tarjoilusta, yleisesti ulkomaalaisten viihtyvyydestä sekä tulkkasin. Joitain pieniä kurinpidollisia ongelmia esiintyi, mutta ei liiaksi.

Tälläistä tällä kertaa, olisin kirjoittanut enemmän mutta nyt on taas aika lähteä!

-Henri